stanford-oval/wikipedia huggingface dataset:
שנות אור (סרט)
עלילה

ספינת חקר של פיקוד הכוכבים משנה את מסלולה כדי לחקור סימני חיים על כוכב לא מוכר בשם ט'קאני פריים. ריינג'ר החלל באז שנות-אור, יחד עם המפקדת וחברתו הטובה אלישה הות'ורן, מתעורר מתרדמת כדי לחקור את המקום יחד עם מגויס חדש. לאחר שגילו כי הכוכב מאוכלס ביצורים עוינים, הם נאלצים לסגת בחזרה לספינתם. באז, שמאשים את עצמו בנזק שנגרם לספינה במהלך הנסיגה ושגרם לצוות לחזור אל פני השטח, מתנדב לשמש כטייס ניסוי עבור גביש דלק ההיפר-חלל שצריך לפתח כדי לשוב הביתה.
שנה לאחר מכן, הצוות הקים מושבה חדשה כדי להמשיך בתיקונים. עם זאת, לאחר טיסת ניסוי של ארבע דקות, באז מגלה שחלפו ארבע שנים על ט'קאני פריים, בשל השפעת הדילוג בזמן שנוצר מהטיסה במהירויות יחסותיות. באז מקבל רובוט כתום בצורת חתול בשם סוקס וממשיך בבדיקות של דלק ההיפר-חלל. בכל טיסה נוספת, חולפות עוד ארבע שנים על הכוכב, ובסופו של דבר חולפים יותר משישים ושש שנים. במהלך הזמן הזה, המושבה מתפתחת; אלישה מגדלת בן עם אשתה קיקו ולבסוף מתה מזקנה, בעוד סוקס מצליח לשפר את הרכב הדלק, כך שיוכל להגיע למהירות הגבוהה ממהירות האור.
בניגוד להוראות של מחליפתה של אלישה, המפקד קאל ברנסייד, באז משתמש בהרכב הדלק החדש ומבצע בהצלחה טיסת היפר-חלל. עם זאת, הוא מדלג עשרים ושניים שנים נוספות לעתיד, שבמהלכן פלשו רובוטים מסוג זייקלופס בראשות המפקד שלהם, זורג, לט'קאני פריים. באז פוגש חברים בכוחות ההגנה של המושבה, כולל נכדתה הבוגרת של אלישה, איזי הות'ורן, טירון נאיבי בשם מו מוריסון, אסירה משוחררת ומבוגרת בשם דארבי סטיל, והרובוט דריק. באז, שנרתע בתחילה משיתוף פעולה עם הקבוצה, מתחמם כלפיהם בסופו של דבר לאחר שהם בורחים מקן של חרקים ובוחנים מתקן כרייה כדי לתקן את הספינה שלהם. יחד, הם מתכננים להשמיד את כוח הפולשים בספינת האם של זורג.
בדרכם חזרה לספינה, זורג מתערב ולוכד את באז, ואז חושף את עצמו כגרסה מבוגרת יותר של באז מעתיד חלופי. קו הזמן התפצל עם שובו של באז לכוכב לאחר טיסת ההיפר-חלל המוצלחת: ללא צבא הרובוטים שימנע מהם, חיילים מהמושבה ניסו לעצור את באז בהוראת ברנסייד, מה שאילץ אותו לברוח לחלל. באז המבוגר וסוקס שלו ברחו במהירות מלאה ועברו מאות שנים לעתיד הרחוק, שם נתקלו בטכנולוגיה מתקדמת ביותר, ובסופו של דבר פיתחו דרך לחזור בזמן כדי למנוע את לכידת צוות פיקוד הכוכבים על הכוכב. לאחר שנגמר לו הדלק, זורג זקוק לדלק טרי כדי להמשיך במסעו לעבר ולממש את משימתו, ולכן הוא מבקש אותו מגרסתו הצעירה. באז מבין שהדבר ימחק את חייהן של אלישה וקיקו יחד עם איזי וכל שאר המתיישבים, ולכן מסרב.
באז והחניכים בורחים בעזרת סוקס של זורג ומכוונים את ספינתו להשמדה עצמית. בדרכם חזרה לכוכב, דרך נחיתת התרסקות, זורג תוקף ולוקח את הדלק לעצמו. באז נפלט מהספינה ויורה על הדלק, וגורם לפיצוץ שלכאורה הורג את זורג. לאחר שאיבד את הדלק, באז סוף סוף מקבל את ט'קאני פריים כביתו. ברנסייד עוצר את הקבוצה במטרה להעניש אותם על פעולותיהם הפזיזות, אך מוותר לאור האומץ של באז נגד צבא הרובוטים. באז מקבל רשות להקים מחדש את חיל הריינג'רים ובאופן מפתיע בוחר באיזי, מו, דארבי וסוקס כראשוני החניכים שלו. בעזרת גביש דלק חדש שנוצר באמצעות המחשב שנותר מאחור במהלך המרד, באז וצוותו יוצאים להרפתקה חדשה.
בסצנת פוסט-קרדיטים, מתגלה שזורג שרד את הפיצוץ.
שחקנים ודמויות

| שם הדמות | אודות הדמות | שם המדבב/ת בעברית | שם המדבב/ת בשפת המקור |
| --- | --- | --- | --- |
| באז שנות-אור |  | גלעד קלטר | כריס אוונס |
| איזי הות'ורן | נכדתה של אלישיה. | אלעד סמוכה | קיקי פאלמר |
| מו מוריסון | מתנדב בסוכנות החלל Star Command. | אוראל צברי | טאיקה ואיטיטי |
| דרבי סטיל | מתנדבת בסוכנות החלל Star Command. | שרית סרי | דייל סולס (אנ') |
| סוקס | רובוט דמוי חתול. | גלעד שמואלי | פיטר סוהן (אנ') |
| אלישיה הות'ורן | חברתו של באז וסבתה של איזי. שומרת חלל לסבית. | אסתר רדא | אוזו אדובה |
| זורג | האנטגוניסט של הסרט. | עמי מנדלמן | ג'יימס ברולין |
| איוון | מערכת הניווט של החללית של באז. | נתלי פיינשטיין | מרי מקדונלד לואיס |
| דיאז | עובד בסוכנות החלל Star Command. | יובל בינדר | אפרן רמירז (אנ') |
| בארנסייד | המפקד אשר החליף את אלישיה בתפקידה. | לירון ברנס | אייזיה וויטלוק ג’וניור (אנ') |
| דרק | רובוטים ממחתרת זאפ. | לא דיברו | לא דיברו |
| אריק | רובוטים. |  |  |
| קיקו | רעייתה של אלישיה הותרון | לא דיברה | לא דיברה |
הפקה

פיתוח הסרט החל בשנת 2016 לאחר סיום העבודה על הסרט "מוצאים את דורי", סרט ההמשך למוצאים את נמו. אגנוס מלקיין, שביים את "מוצאים את דורי" עם אנדרו סטנטון, הציע רעיון לעשות סרט על דמותו של באז שנות-אור. רעיון הרקע היה להציג את הסרט שדרכו נחשף אנדי לדמותו של באז ושגרם לו לרצות את הבובה של באז שנות-אור. מקליין, חובב מדע בדיוני, התחבר לדמותו של באז ונמשך לעבודה עליה שהחל לעבוד בפיקסאר. הוא תיאר את סיפור הסרט כמאוד אישי עבורו. בסרטי צעצוע של סיפור, דמותו של באז מוצגת ככזו שמערערת על תפיסות מקובלות של המציאות, אלמנט שקיבל ביטוי מרכזי בסרט, לצד אידיאלים של גיבור המנחים את דמותו.
בדצמבר 2020 פורסם כי "שנות-אור" יהיה ספין-אוף ויתרכז בעלילותיו של באז שנות-אור האנושי, ובסרט ישתתף כריס אוונס אשר ידבב את דמותו של באז.
בפברואר 2022 פורסמה רשמית שאר המדבבים בסרט, ובהם קיקי פאלמר, דייל סולס, טאיקה ואיטיטי, פיטר סוהן, אוזו אדובה, ג'יימס ברולין, מרי מקדונלד לואיס, אפרן רמירז ואייזיה וויטלוק ג’וניור.
שיווק

קמפיין השיווק של הסרט החל ב-27 באוקטובר 2021, עם הפצת הטיזר הראשון של שנות-אור אשר צבר 83 מיליון צפיות תוך 24 שעות. הטיזר הפך לשני הנצפה ביותר לאחר הטיזר של "משפחת סופר-על 2" אשר קיבל 114 מיליון צפיות.
ראו גם

באז שנות אור ממפקדת הכוכב: ההרפתקה מתחילה
באז שנות אור ממפקדת הכוכב
הערות שוליים

1 2  "Chris Evans to Voice Buzz Lightyear in Pixar's 'Lightyear,' Disney Announces 'Encanto' With Music by Lin-Manuel Miranda". Variety. 10 בדצמבר 2020. ארכיון מ-17 בדצמבר 2020. נבדק ב-11 בדצמבר 2020. {{cite web}}:  (עזרה)
↑  Beyond Infinity - Official Trailer (2022) Chris Evans, נבדק ב-2022-06-14
↑  "DIRECTOR ANGUS MACLANE CALLS CHRIS EVANS 'SUCH A JOY' AS BUZZ IN 'LIGHTYEAR,' PIXAR'S LOVE LETTER TO SCI-FI ADVENTURE MOVIES". Fandango Media. 27 באוקטובר 2021. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Julie & T.J. (10 בדצמבר 2020). "Disney Investor Day 2020 — Pixar Announces Series, Shorts, & 2 Films for 2022 'Turning Red' and 'Lightyear'". Pixar Post. ארכיון מ-17 בדצמבר 2020. נבדק ב-10 בדצמבר 2020. {{cite news}}:  (עזרה)
↑  O'Neill, Mae Harrington (11 בדצמבר 2020). "Chris Evans comments on playing the "human Buzz Lightyear" in new movie". Winter is Coming. ארכיון מ-11 בדצמבר 2020. נבדק ב-15 בדצמבר 2020. {{cite web}}:  (עזרה)
↑  Pedersen, Erik; Pedersen, Erik (2022-02-08). "'Lightyear' Trailer Follows Origins Of 'Toy Story' Space Ranger – To Infinity And Before!". Deadline. נבדק ב-2022-02-08.
↑  Complex, Valerie. "'Lightyear' Teaser Trailer Shows Why A Buzz Lightyear Action Figure Exists In The 'Toy Story' Universe". Deadline Hollywood. ארכיון מ-29 באוקטובר 2021. נבדק ב-2 בנובמבר 2021. {{cite web}}:  (עזרה)
↑  D'Alessandro, Anthony (29 באוקטובר 2021). "'Lightyear' Teaser Rockets To 83 Million Views In First 24 Hours, Ahead Of 'Eternals' & Second Best Ever For Pixar Movie". Deadline Hollywood. ארכיון מ-29 באוקטובר 2021. נבדק ב-29 באוקטובר 2021. {{cite web}}:  (עזרה)
קצף גילוח

גילוח בעזרת קצף גילוח
הקצפת קצף גילוח באמצעות מברשת גילוח
קצף גילוח הוא תכשיר המסייע לגילוח, בעיקר של שיער פנים באמצעות סכין גילוח. מטרת קצף הגילוח היא ריכוך השיער ובכך הוא מונע כאבים ופציעות מסכין הגילוח בעת הגילוח.
מרבית קצף הגילוח נמכר במכלי אוויר דחוס (אירוסולים), או מוקצף מג'ל גילוח. בעבר, בטרם נעשה שימוש באירוסולים, הוקצף קצף הגילוח מסבון גילוח באמצעות מברשת גילוח.
היסטוריה

על פי עדויות ארכאולוגיות, השימוש הראשון בסבון למטרת גילוח נעשה בשומר באלף השלישי לפנה"ס, כאשר עץ בסיסי שולב עם שומן בעלי חיים במטרה להקל על הגילוח.
עד ראשית המאה ה-20 קצף הגילוח נוצר באמצעות הקצפת סבון גילוח בעזרת מברשת גילוח שהייתה עשויה לרוב משערות גירית. בשנות ה-40 של המאה ה-20 החלה מכירת סבון גילוח רך בשפופרות.
השימוש הראשון במכל אוויר דחוס לצורך יצירת קצף גילוח נעשה בשנת 1949 במוצר של חבר קארטר וולס (Carter-Wallace)‏
מכלי הגז הראשונים עשו שימוש בגז CFC (הלואלקאן) אולם בשל הנזק שגרם גז זה לשכבת האוזון בשנות ה-70 של המאה ה-20 הגבילה הסוכנות הגנת הסביבה של ארצות הברית את שימוש בגז זה והחל שימוש בגזים אחרים כגון פנטאן, פרופאן, בוטאן ואיזובוטאן.
הערות שוליים

↑  ההיסטוריה של הגילוח
↑  ההיסטוריה של חברת קארטר וולס
החיים הסודיים של חיות המחמד 2

| --- | --- |

כרזת הסרט
 בימוי:  כריס רנו 
 הופק בידי:  כריס מלדנדרי ג'נט הילי
 תסריט:  בריאן לינץ' 
 עריכה:  קן שרטזמן 
 שחקנים ראשיים:  לואי סי. קיי. חניבעל בורס דיינה קארווי בובי מויניהן ניק קרול טיפאני האדיש האריסון פורד לייק בל ג'ני סלייט פאטון אוסוולט אלי קמפר אריק סטונסטריט קווין הארט פיט הולמס 
 מדבבים:  פאטון אוסוולד אריק סטונסטריט קווין הארט חניבעל בורס בובי מויניהן לייק בל אלי קמפר ג'ני סלייט דיינה קארווי
 מוזיקה:  אלכסנדר דספלה
 מדינה:  ארצות הברית ארצות הברית
 חברת הפקה:  Illumination Entertainment
 חברה מפיצה:  סרטי יוניברסל
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 7 ביוני 2019  ישראל 27 ביוני 2019
 שפת הסרט:  אנגלית
 סוגה:  קומדיה
 מקום התרחשות:  ניו יורק 
 תקציב:  80 מיליון דולר
 הכנסות:  361.9 מיליון דולר (9 באוגוסט 2019)
 הכנסות באתר מוג'ו:   illumination2018
 סרט קודם:  החיים הסודיים של חיות המחמד (2016)
 אתר רשמי
 דף הסרט ב־IMDb
 
החיים הסודיים של חיות המחמד 2 (באנגלית: The Secret Life of Pets 2) הוא סרט קומדיה אמריקאי בהנפשה ממוחשבת של חברת Illumination Entertainment וסרט ההמשך של "החיים הסודיים של חיות המחמד". את הסרט ביים כריס רנאוד. התסריט נכתב על ידי בריאן לינץ'. בסרט חזרו לדבב השחקנים אריק סטונסטריט, קווין הארט, אלברט ברוקס, חניבעל בורס, בובי מויניהן, לייק בל ואלי קמפר. לואי סי.קיי שדיבב את מקס הוחלף בשחקן פאטון אוסוולד, ואליהם הצטרפו מדבבים נוספים כגון: טרה סטרונג, טיפאני האדיש, ניק קרול, האריסון פורד ופיט הולמס. הסרט יצא לאקרנים בארצות הברית ב-7 ביוני 2019 בהפצת סרטי יוניברסל.
עלילה

מקס הטרייר (פטון אוסוולד) מתמודד עם כמה שינויים משמעותיים בחיים. הבעלים שלו (אלי קמפר) נשואה כעת ויש לה תינוק, ליאם. מקס כל כך דואג להגן על התינוק, עד כדי כך שהוא מפתח טיקים של עצבנות. בטיול משפחתי לחווה, מקס והכלב המעורב דיוק (אריק סטונסטריט) פוגשים בפרות חסרות סבלנות לכלבים, שועלים עוינים, ותרנגול הודו מעורר אימה – וכולם רק מגבירים את החרדה של מקס. למרבה המזל, מקס מקבל הדרכה מכלב חווה ותיק בשם רוסטר (האריסון פורד, אשר עושה את הופעתו הראשונה כקריין בסרט מצויר), אשר דוחף את מקס להיפטר מהלחצים שלו, למצוא את האלפא שבתוכו, ולתת לליאם מעט חופש. בינתיים, בזמן שבעליה לא נמצאים, גידג'ט הפומראניאנית האמיצה (ג'ני סלייט) מנסה להציל את הצעצוע האהוב על מקס מדירה מלאת חתולים, ומקבלת מעט עזרה מחברתה החתולית, קלואי (לייק בל), שגילתה את נפלאות הקטניפ. והארנבון החמוד-משוגע סנובול (קווין הארט) מתחיל לפתח שגעון גדלות לפיו הוא גיבור-על אמיתי, לאחר שהבעלים שלו, מולי, מתחילה להלביש אותו בפיג'מה של גיבורי-על. אך כשדייזי (טיפאני האדיש), שי טסו חסרת פחד, מופיעה ומבקשת מסנובול עזרה במשימה מסוכנת, הוא יהיה חייב לאזור את האומץ ולהיעשות הגיבור שהוא התיימר להיות. האם מקס, סנובול, גידג'ט ושאר החבורה יוכלו למצוא את האומץ הפנימי להתמודד עם הפחדים הכי גדולים שלהם?
צוות השחקנים

פאטון אוסוולד בתפקיד מקס, טרייר
אריק סטונסטריט בתפקיד דיוק, כלב מעורב
קווין הארט בתפקיד סנובול, ארנבון לבן
ג'ני סלייט (אנ') בתפקיד גידג'ט, כלבה
אלי קמפר בתפקיד קייטי, הבעלים של מקס ודיוק, אשתו של צ'אק ואמו של ליאם
לייק בל בתפקיד קלואי, חתולה
חניבעל בורס בתפקיד באדי, כלב
בובי מויניהן בתפקיד מל, כלב מסוג פאג
טרה סטרונג בתפקיד סוויט פי, תוכונית מצויה, חברה של מקס
טיפאני האדיש בתפקיד דייזי, כלבה מזן שי טסו
האריסון פורד בתפקיד רוסטר, כלב רועים
ניק קרול בתפקיד סרגיי, מנהל קרקס
פיט הולמס בתפקיד צ'אק, בעלה של קייטי ואביו של ליאם
הנרי לינץ' בתפקיד ליאם, בנם של קייטי וצ'אק
הפקה

באוגוסט 2016, הוכרז כי כריס רניוד ישוב לכס הבמאי וכי בריאן לינץ' ישוב למלאכת התסריט עבור המשך אשר ייצא לאקרנים ב-13 ביולי 2018. עם זאת, בינואר 2017 צאתו נדחתה ל-3 ביולי 2019.
באפריל 2018, הוכרז שפאטון אוסוולד יחליף את סי.קיי בתור מקס בזמן שכל יתר המדבבים יחזרו לדבב. שחקנים נוספים שצפויים לדבב הם טיפאני האדיש, ניק קרול, האריסון פורד ופיט הולמס.
ראו גם

החיים הסודיים של חיות המחמד (זיכיון)
החיים הסודיים של חיות המחמד
הערות שוליים

↑  Dave McNary, ‏'Secret Life of Pets 2' in the Works, Set for 2018 Release‎, Variety, ‏2 באוגוסט 2016
↑  Anita Busch, ‏Universal Dates 'Minions 2' & 'Sing 2,' Moves 'Secret Life of Pets 2' Back a Year, ‏Deadline, ‏25 בינואר 2017
↑  Fleming Jr., Mike (25 באפריל 2018). "Harrison Ford Takes First Animated Role, In Illumination's 'The Secret Life Of Pets 2'". Deadline. נבדק ב-25 באפריל 2018. {{cite web}}:  (עזרה)
אלמנטלי

| --- | --- |

כרזת הסרט (בתמונה: הדמויות מרקו, פולו, קלוד, אמבר, גייל, וייד, לוץ ופרן)
 בימוי:  פיטר סון
 הופק בידי:  פיטר סון דניז ריים
 תסריט:  John Hoberg, Kat Likkel 
 עריכה:  סטפן שפר 
 מדבבים:  מאמדו אצ'יי ליה לואיס
 מוזיקה:  תומאס ניומן 
 מדינה:  ארצות הברית ארצות הברית
 חברת הפקה:  אולפני וולט דיסני פיקסאר
 חברה מפיצה:  סרטי אולפני וולט דיסני
 הקרנת בכורה:  16 ביוני 2023
 משך הקרנה:  102 דק' 
 שפת הסרט:  אנגלית
 סוגה:  סרט הרפתקאות, סרט פנטזיה, סרט מדע בדיוני, סרט לכל המשפחה, סרט קומדיה, סרט רומנטי 
 הכנסות:  480.1 מיליון דולר (5 בספטמבר 2023)
 אתר רשמי
 דף הסרט ב־IMDb
 
אלמנטלי (באנגלית: Elemental) הוא סרט קולנוע אמריקאי בהנפשה ממוחשבת שהופק על ידי אולפני "פיקסאר" והופץ על ידי סרטי אולפני וולט דיסני. הסרט בוים על ידי פיטר סון, והוא עלה לאקרנים ב-16 ביוני 2023.
פסקול הסרט כולל 37 רצועות, שאחת מהן היא הסינגל "Steal the Show" בביצוע לאוב.
עלילה

ברני וסינדר לומן, אלמנטים של אש, מהגרים מארץ האש אל עיר האלמנטים, שם הם נתקלים בגזענות מצד אלמנטים קלאסיים אחרים. לאחר לידתה של בתם, אמבר, הם מקימים את "הלהבה הכחולה" שמייצגת את המסורות שלהם, ופותחים חנות מכולת משלהם בשם "האח". כמה שנים לאחר מכן, ברני מתכנן לפרוש ולהעביר את החנות לאמבר ברגע שתלמד לשלוט בכעסה הלוהט. יום אחד, כאשר ברני מאפשר לאמבר לנהל את החנות לבדה, היא מוצאת את עצמה מוצפת מהלקוחות ויורדת למרתף. התפרצותה הכועסת גורמת לשבירת צינור מים שמציף את המרתף ומזמן את וייד ריפל, אלמנט מים ומפקח עירוני, שמבחין בליקויי האינסטלציה. למרות ניסיונותיה של אמבר לעצור אותו, וייד נוסע לבניין העירייה ומדווח על ממצאיו לאחראית שלו, גייל קומולוס, אשר עומדת לסגור את החנות.
וייד מביא את אמבר לאצטדיון סייקלון כדי לשכנע את גייל לשקול מחדש את סגירת החנות של אביה. וייד מספר לאמבר שהוא חיפש דליפה בתעלות העיר לפני שהגיע ל"אח", ומציע לגייל שהוא ואמבר יוכלו לאתר את מקור הדליפה מהחנות. גייל מציעה למחול על ההפרות בתנאי שימצאו ויסגרו את הדליפה עד סוף השבוע. במהלך החיפוש בתעלות, אמבר ווייד מגלים חור בסכר שמאפשר גלישת גלים מאוניות להציף את מערכת האינסטלציה העירונית, וסוגרים את החור באמצעות שקי חול. השניים מבלים זמן יחד בעיר ולומדים להכיר זה את זו. בינתיים, סינדר חושדת שאמבר רואה מישהו. שקי החול לבסוף כושלים, אז אמבר מתיכה את החול לזכוכית כדי ליצור אטימה עמידה יותר. אמבר מבקרת את משפחתו של וייד בדירת יוקרה, שם היא משתמשת באש שלה לתקן קנקן זכוכית שבור ומרשימה את אמו של וייד, ברוק, שממליצה עליה להתמחות בזכוכית. במהלך משחק "משחק הבכי", וייד גורם לאמבר לבכות כשהוא מודה שיש לו רגשות כלפיה. גייל מתקשרת לווייד ומאשרת את אטימת הזכוכית של אמבר, וכך מצילה את החנות מסגירה. אמבר מבינה שהיא לא רוצה לנהל את החנות.
ברני מכריז בפני אמבר וסינדר על כוונתו לפרוש ולהעביר את החנות לאמבר. למחרת בערב, וייד לוקח את אמבר לתחנת גן סנטרל כדי לראות פרחי ויביסטריה, מין שיכול לשגשג בכל סביבה, אשר נמנע ממנה לראות בילדותה. כעת, כשהתחנה מוצפת, גייל מספקת לאמבר בועת אוויר לבטיחות, בזמן שוייד דוחף אותה מתחת למים דרך התחנה. לאחר מכן, אמבר ווייד מבינים שהם מסוגלים לגעת זה בזו מבלי לפגוע זה בזה, ורוקדים יחד, אך אמבר נזכרת בחובתה לחנות ובדעות הקדומות של משפחתה כלפי אלמנטי מים, ונפרדת מווייד. במהלך מסיבה בה אמבר עומדת לקחת על עצמה את ניהול החנות, וייד מופיע ומכריז על אהבתו אליה, אך גם חושף בטעות שהיא גרמה לצינור השבור. אמבר דוחה את וייד, אם כי סינדר מזהה חיבה כנה ביניהם. ברני, כועס ומאוכזב, מסרב להעניק את החנות לאמבר ומבטל את פרישתו.
זמן קצר לאחר מכן, האטימה החדשה בסכר נפרצת ורובע האש מוצף. לאחר שהצילה את הלהבה הכחולה, אמבר ווייד נלכדים בחדר בחנות, וכתוצאה מכך וייד מתאדה מהחום. לאחר שההצפה יורדת, אמבר השבורה מודה בפני ברני שהיא לא רוצה לנהל את החנות ומביעה את אהבתה לוייד. כשהוא מבין שוייד התעבה בתקרת האבן, אמבר משחקת ב"משחק הבכי" כדי לגרום לו לטפטף בחזרה לצורתו הרגילה. אמבר ווייד מתחבקים וחולקים נשיקה ראשונה.
כמה חודשים לאחר מכן, ברני פורש והחנות כעת מנוהלת על ידי חבריו. אמבר ו-וייד, כזוג, עוזבים את עיר האלמנטים כדי שאמבר תוכל להתחיל את ההתמחות שלה.
דמויות ומדבבים > יסוד האש

אמבר לומן / אש-לי מאור (באנגלית: ליה לואיס, בעברית: לורן סביר) – אישה צעירה וחזקה העשויה מיסוד האש שמתאהבת בוייד והופכת לבת זוגו.
אמבר / אש-לי הצעירה (באנגלית: קלרה לין דינג).
אמבר / אש-לי הבוגרת (באנגלית: רייגן טו).
ברני לומן / בערי מאור (באנגלית: רוני דל כרמן, בעברית: יואב בר לב) – אביה של אמבר ובעלה של קינדר, הבעלים של "חנות האש". יוצא לגמלאות בסוף הסרט.
קינדר לומן / גיצית מאור (באנגלית: שילה אומי, בעברית: ענת ניב) – אמה של אמבר ואשתו של ברני. מגדת עתידות במקצועה.
פלרייטה (באנגלית: וילמה בונה) – אחת מלקוחותיו של ברני. מנהלת את החנות בסוף הסרט.
פלארי (באנגלית: ג'ונתן אדמס) – אחד מלקוחותיו של ברני. מנהל את החנות בסוף הסרט.
דמויות ומדבבים > יסוד המים

וייד ריפל / פלג גלים (באנגלית: מאמדו אצ'יי, בעברית: יובל גרבש) – בחור צעיר ורגיש ואחיהם של אלן ולייק העשוי מיסוד המים שמתאהב באמבר והופך לבן זוגה.
ברוק ריפל / גאות גלים (באנגלית: קתרין אוהרה, בעברית: שירלי לילו) – אמם האלמנה של אלן, וייד ולייק.
הרולד (באנגלית: רונוביר לאהירי, בעברית: גלעד קלטר) – אחיה של ברוק ודודם של וייד, אלן ולייק.
אלן ריפל / אלן גלים (באנגלית: מת'יו יאנג קינג, בעברית: ערן מור) – אחיהם הגדול של וייד ולייק ובעלה של אדי.
מרקו (באנגלית: אינוקנט אקקיטי) – אחיינם של וייד ולייק ובנם של אלן ואדי הנוטה להיעלם עם אחיו פולו.
פולו (באנגלית: אינוקנט אקקיטי) – אחיינם של וייד ולייק ובנם של אלן ואדי הנוטה להיעלם עם אחיו מרקו.
אדי ריפל / אדי גלים (באנגלית: קריסטה גונזלס) – אשתו של אלן.
לייק ריפל / אגם גלים (באנגלית: אווה קאי האוזר) – אחיהם של אלן ווייד ובן זוגה של ג'יבלי, הדמות הא-בינארית הראשונה של פיקסאר.
ג'יבלי (באנגלית: מאיה אאוקי טאטל) – בת זוגו של לייק.
דמויות ומדבבים > יסוד האוויר

גייל קומולוס / סערה קומולוס (באנגלית: ונדי מקלנדון-קובי, בעברית: רונה בקרמן) – ראש העירייה של "אלמנטל סיטי" שמתאהבת בפרן בסוף הסרט.
לוץ (באנגלית: מת'יו יאנג קינג) – שחקן כדורסל נלהב באצטדיון ציקלון.
דמויות ומדבבים > יסוד האדמה

קלוד / צור (באנגלית: מייסון ורטהיימר, בעברית: לביא מור) – ילד מיסוד האדמה המאוהב באמבר. מצמיח פרחים בבית השחי. מתאהב בילדה בגילו מיסוד האש בסוף הסרט.
פרן / גפן (באנגלית: ג'ו פארה, בעברית: אלי לולאי) – בחור מגודל העובד בבית העירייה שמתאהב בגייל בסוף הסרט.
הפקה > פיתוח

ב-16 במאי 2022, חשפו אולפני "פיקסאר" אמנות קונספט ראשונה מתוך הפקת הסרט. בריאיון ל"דדליין" חשף במאי הסרט, פיטר סון, כי הסרט נוצר בהשראת ילדותו בניו יורק, כבן למשפחת מהגרים קוריאנית.
הפקה > ליהוק

ב-9 בספטמבר 2022, במהלך אירוע D23, נחשף כי מאמדו אצ'יי וליה לואיס ידבבו את וייד ואמבר בהתאמה, כמו כן נחשפו טיזר פוסטר ותמונות ראשונות מהסרט.
הפצת הסרט

הסרט עלה לאקרנים ב-16 ביוני 2023. בסוף השבוע הראשון להקרנתו, עמדו ההכנסות מהסרט על 29.5 מיליון דולר, מה שהציב אותו כסרט "בעל הפתיחה הנמוכה ביותר של פיקסאר".
בניגוד לסרטי האנימציה של דיסני שהופצו מאז פרצה מגפת הקורונה וזכו להפצה קולנועית קצרת מועד לפני שעברו לשירות הסטרימינג דיסני+, מה שהביא לכרסום ברווחיהם, דיסני תכננה ש"אלמנטלי", כמו גם "המשאלה" של דיסני, יזכו להפצה קולנועית ארוכה יותר, ללא העברה לדיסני+ בטווח המיידי.
הסרט זכה לביקורות מעורבות, שרובן חיוביות. האתר Rotten Tomatoes נתן לסרט ציון חיובי של 76% בהסתמך על 168 חוות דעת, שהממוצע של כל אחת מהן היה 6.5/10. אולם המבקרים קטלו את הסרט וכינו אותו "ההפצה האיומה של האולפן מאז ומתמיד".
האתרים "Deadline Hollywood" ו-"TheWrap" ציינו כי כישלון הסרט מביא בכך שצופים רבים מחכים שהסרטים יופצו בדיסני+ במקום ללכת לבתי הקולנוע כתוצאה ממגפת הקורונה.
באוגוסט 2023, נודע כי הרווחים מהסרט ברחבי העולם הגיעו ליותר מ-400 מיליון דולר. לשם כך דיסני הפיצו ברכה לכבוד החזרה של ההצלחה הקופתית של הסרט אשר אמרה כי "לאחר הכישלון של סוף השבוע הראשון, אנחנו מודם לקהל אשר ידעו את מה שטוב בסרט". באותו חודש ג'ים מוריס, הנשיא של פיקסאר, אמר "בקופות אשר אנחנו מצפים להם עכשיו, [הסרט] יכול לעבוד טוב יותר אפילו בקולנוע".
הסרט זכה להצלחה רבה בדרום קוריאה.
פרסים ומועמדויות

| פרס | תאריך הטקס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| פרס גלובוס הזהב | 7 בינואר 2024 | סרט הטוב ביותר - הנפשה |  | מועמדות |  |
| פרסי איגוד מבקרי הקולנוע האמריקאי | 14 בינואר 2024 | סרט האנימציה הטוב ביותר |  | מועמדות |  |
| פרס סאטורן | 4 בפברואר 2024 | סרט האנימציה הטוב ביותר |  | מועמדות |  |
| פרס אנני | 17 בפברואר 2024 | האפקטים המונפשים הטובים ביותר בסרט אנימציה | כריס צ'פמן, טים ספלץ, קשישטוף רוס, עמית באדקר, רבינדרה דויוודי | מועמדות |  |
| פרס אנני | 17 בפברואר 2024 | הנפשת הדמות הטובה ביותר בסרט אנימציה | ג'סיקה טורס | מועמדות |  |
| פרס אנני | 17 בפברואר 2024 | עיצוב הדמויות הטוב ביותר בסרט אנימציה | מריה יי | מועמדות |  |
| פרס אנני | 17 בפברואר 2024 | העריכה הטובה ביותר בסרט אנימציה | סטיבן שפר, אמרה ריזק, גרגורי סניידר, ג'ן ג'וד וקווין רוז-וויליאמס | מועמדות |  |
| פרס אנני | 17 בפברואר 2024 | המוזיקה הטובה ביותר בסרט אנימציה | תומאס ניומן ולאוב | מועמדות |  |
| פרס אנני | 17 בפברואר 2024 | עיצוב ההפקה הטוב ביותר בסרט אנימציה | דון שאנק, מריה יי, דן הולנד, ג'ניפר צ'אנג ולורה מאייר | מועמדות |  |
| פרס האקדמיה הבריטית לקולנוע | 18 בפברואר 2024 | סרט האנימציה הטוב ביותר |  | מועמדות |  |
| פרס סטלייט | 3 במרץ 2024 | הסרט הטוב ביותר - אנימציה או מדיה מעורבת |  | מועמדות |  |
| פרס אוסקר | 10 במרץ 2024 | הסרט המונפש הטוב ביותר |  | מועמדות |  |
| פרס NAACP Image | 16 במרץ 2024 | סרט האנימציה הטוב ביותר |  | מועמדות |  |
| פרס בחירת הילדים של ניקלודיאון | 13 ביולי 2024 | סרט אנימציה אהוב |  | מועמדות |  |
רטטוי (סרט)

| --- | --- |

 בימוי:  בראד בירד, ג'אן פינקווה 
 הופק בידי:  בראד לואיס 
 תסריט:  בראד בירד 
 מדבבים:  פאטון אוסוולט (Remy) איאן הולם (Skinner) ג'נין גרופלו בריאן דנהי לה רומנו פיטר או'טול פיטר סון בראד גארט 
 מוזיקה:  מייקל ג'אקינו
 צילום:  רוברט אנדרסון שרון קלהאן
 מדינה:  ארצות הברית ארצות הברית
 חברת הפקה:  סרטי וולט דיסני, פיקסאר 
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  ארצות הברית 29 ביוני 2007 ישראל 6 ביולי 2007
 משך הקרנה:  111 דקות
 שפת הסרט:  אנגלית
 סוגה:  סרט חבר'ה, סיפור התבגרות, סרט פלאשבק 
 מקום התרחשות:  פריז 
 תקציב:  $150,000,000
 הכנסות:  $621,426,008
 הכנסות באתר מוג'ו:   ratatouille
 פרסים:  פרס אוסקר לסרט המונפש הטוב ביותר (בראד בירד) 
 אתר רשמי
 דף הסרט ב־IMDb
 
רטטוי (באנגלית: Ratatouille) הוא סרט קומי אמריקאי בהנפשה ממוחשבת של פיקסאר משנת 2007. הסרט עוסק בעכברוש קטן בשם רמי החולם להיות שף, ועוזר לעובד מסעדה כושל להיות שף מוצלח. הסרט נכתב ובוים על ידי בראד בירד. הסרט זכה בפרס אוסקר לסרט המונפש הטוב ביותר.
בהשראת הסרט הופק סרט קצר בשם "חברך העכברוש", אשר הופץ כבונוס למהדורות הביתיות שלו.